Die parfuum sal jou dalk nie uitslaan nie (tensy dit die goedkoop Chinese gemors is) maar dis ‘n baie goeie afleidings taktiek. Sodra jy aan die “sample” ruik gee jy jou “omgewings oplettendheid”(?) prys en gee dit die booswig se makkers kans om jou te oorval. (kaping, roof, ontvoering)
My skoonpa is op ‘n soortgelyke manier beroof toe hy uit die bank gekom het. Een het ‘n bordkruit streep op sy baadjie se skouer getrek binne die bank (gemerk) en toe hy by sy bakkie kom, kom die behulpsame samaritaan en wys dit aan hom uit. Terwyl hy dit afslaan bekruip en oorrompel die makkers hom en steel sy sel, die werkers se lone en sy bank kaarte.
‘n Vriend van my het in die tagtiger jare in ‘n hotel in Sandton moes oorslaap. Hy is ‘n joviale vriendelike mens. Hy het ingeboek, en in die dameskroeg van sy kollegas ontmoet wat vir hom gewag het. Hulle het ‘n paar biere gedrink en geloop. Hy is toe deur ‘n aanvallige, wel geklede sprekende dame “benader”. Hy is toilet toe en is terug kroeg toe en het hul gesprek hervat. Hy het op ‘n stadium sleg gevoel, homself verskoon. Sy het aangebied om toe te sien dat hy in sy kamer uitkom. Die volgende oggend is sy beursie, skoot rekenaar horlosie en geskenk wat hy vir sy vrou gekoop het skoonveld. Ek snuif en drink aan niks wat ongevraagd vir my gegee word nie.